ไฟแนนซ์ทูเดย์
โดย...ช.ชดา
3 ม.ค. 2560

โดย...ช.ชดา 
หลังวันหยุดยาวในเทศกาลปีใหม่ ใครที่ยังรีรอไม่ไปลงทะเบียนในระบบพร้อมเพย์กับแบงก์ไหน หากเป็นมนุษย์เงินเดือนต้องรีบตัดสินใจ เพราะกรมสรรพากรจะเปิดให้บุคคลธรรมดายื่นแสดงรายได้ที่เกิดขึ้นในปี 2559 เพื่อชำระภาษีระหว่างวันที่ 1 ม.ค.-31 มี.ค. 2560 หากได้รับการคืนภาษี กรมสรรพากรจะจ่ายคืนภาษีผ่านระบบพร้อมเพย์ตั้งแต่วันที่ 4 ม.ค.นี้เป็นต้นไป
ฉะนั้น ก่อนจะยื่นเสียภาษีเงินได้บุคคลธรรมดาทางอินเทอร์เน็ต จะต้องไปธนาคารลงทะเบียนใช้ระบบพร้อมเพย์ก่อน เพราะเลขที่บัญชีนี้จะต้องใช้กรอกในช่องรับเงินภาษีคืน การจ่ายภาษีผ่านพร้อมเพย์นี้จะช่วยกรมสรรพากรประหยัดเงินพิมพ์เช็ค และส่งไปรษณีย์ไปให้กับผู้เสียภาษีได้มากโขทีเดียว
ส่วนี้จะได้รับเงินคืนภาษีเร็วหรือช้า ต้องรอดูกันต่อไป 
ถึงจะพูดน้อยแต่ อภิศักดิ์ ตันติวรวงศ์ รมว.คลัง ก็ทำงานหนัก ผลงานออกมามากกว่ารัฐมนตรีหลายคน งานเยอะขนาดนี้ กลับมีคนช่วยงานไม่มากนัก ขอแรงเพื่อนเลิฟ อรุณ จิรชวาลา มาช่วยก็โดนเซย์โน เจ้าตัวอ้างว่าเป็นบอร์ดแบงก์กรุงเทพสบายดีแล้ว